ສະຫະລັດສະໜັບສະໜູນໃຫ້ ສືບສວນຜູ້ນໍາມຽນມາ
ພວກຜູ້ນໍາລັດຖະບານມຽນມາ ພາຍໃຕ້ການນໍາພາຂອງນາຍພົນອະວຸໂສ Than Shwe ຖືກກ່າວຫາວ່າ ກໍ່ໂທດກໍາຕ້ານມະນຸດຊາດ ແລະກໍ່ ອາດຊະຍາກໍາສົງຄາມ.
ລາຍງານໜັງສືພິມສະບັບນຶ່ງແຈ້ງວ່າ ສະຫະລັດຕັ້ງໃຈທີ່ ຈະໃຫ້ການສະໜັບສະໜຸນ ຕໍ່ການສ້າງຕັ້ງຄະນະກຳມາ ທິການຂອງອົງການສະຫະປະຊາຊາດ ເພື່ອສືບສວນເບິ່ງ ການກ່າວຫາກ່ຽວກັບການກໍ່ໂທດກຳຕ້ານມະນຸດຊາດ ແລະການກໍ່ອາດຊະຍາກຳສົງຄາມ ຢູ່ໃນປະເທດມຽນມາ ໜັງສືພິມ Washington Post ສະບັບທີ່ອອກໃນວັນພຸດ ມື້ນີ້ ໄດ້ອ້າງຄຳເວົ້າຂອງເຈົ້າໜ້າທີ່ສະຫະລັດ ທີ່ກ່າວວ່າ ລັດຖະບານທ່ານໂອບາມາຍັງໄດ້ພິຈາລະນາທີ່ຈະຮັດເຄັ່ງ ການລົງໂທດທາງດ້ານການເງິນຕໍ່ຄະນະນຳພາຂອງມຽນມາໃນຄວາມພະຍາຍາມ ເພື່ອ ບັງຄັບໃຫ້ມີການເປີດກວ້າງ ລະບົບການເມືອງແບບຜະເດັດການຢູ່ໃນມຽນມາ ແລະ ປ່ອຍພວກນັກໂທດການເມືອງ ຫຼາຍພັນຄົນ ມຽນມາປົກຄອງໂດຍລັດຖະບານທະຫານ ພາຍໃຕ້ການນຳພາຂອງນາຍພົນອະວຸໂສ Than Shwe ທີ່ໄດ້ຖືກກ່າວຫາວ່າເປັນຜູ້ນຳພາ ໃນການປາບປາມພວກຊົນກຸ່ມນ້ອຍ ແລະພວກຄັດຄ້ານທາງການເມືອງ ຢ່າງໂຫດຮ້າຍປ່າເຖື່ອນ ເຈົ້າໜ້າທີ່ສະຫະລັດຄົນນຶ່ງເວົ້າວ່າການສືບສວນແລະການລົງໂທດທີ່ວ່ານີ້ແມ່ນແນໃສ່ ນາຍພົນ Than Shwe ແລະສະມັກພັກພວກຂອງຜູ້ກ່ຽວບໍ່ແມ່ນປະຊາຊົນຊາວມຽນມາ ລັດຖະບານທະຫານມຽນມາມີແຜນຈະຈັດການເລືອກຕັ້ງໃນເດືອນພະຈິກທ້າຍປີນີ້ ແຕ່ ພວກຕຳໜິຕິຕຽນກ່າວວ່າປາກົດວ່າກົດໝາຍໃໝ່ ກ່ຽວກັບການໂຄສະນາຫາສຽງ ແມ່ນຮ່າງຂຶ້ນເພື່ອໃຫ້ລັດຖະບານທະຫານໄດ້ກຳອຳນາດຕໍ່ໄປ